વિદ્યાર્થીના બહુમુખી વ્યક્તિત્વ-વિકાસ માટે જે થવી જોઈએ એવી તમામ પ્રવૃત્તિઓ આ શાળામાં થાય છે. એવી એક પણ પ્રવૃત્તિ તમે કદાચ યાદ નહિ કરી શકો કે આ શાળામાં જોવા ન મળતી હોય! એટલું જ નહિ, અહીં એક પણ પ્રવૃત્તિ એવી માંદી રીતે નથી ચાલતી કે જે ઉત્કૃષ્ટ રિઝલ્ટ ન બતાવતી હોય! આ પ્રવૃત્તિઓનું લિસ્ટ જોઈને આપણા મનમાં સવાલ પેદા થઈ શકે કે આટલી બધી પ્રવૃત્તિઓ ચાલે છે તો પછી શિક્ષણ કયા સમયે અપાતું હશે? આપને જાણીને આશ્ચર્ય થશે કે આ શાળાના અંગ્રેજી માધ્યમમાં ધોરણ દસની બોર્ડની પરીક્ષામાં સો ટકા રિઝલ્ટ પણ જોવા મળે છે!